เซี่ยงไฮ้คอมโพสิตปิดบวก 11.34 จุด รับกำไรภาคอุตสาหกรรมพุ่ง
เซี่ยงไฮ้คอมโพสิตปิดบวก 11.34 จุด รับกำไรภาคอุตสาหกรรมพุ่ง
27 เม.ย. 2560

ดัชนีเซี่ยงไฮ้คอมโพสิตตลาดหุ้นจีนปิดบวกในวันนี้ โดยดัชนีเซี่ยงไฮ้คอมโพสิตปิดบวก 11.34 จุด หรือ +0.36% แตะที่ 3,152.19 จุด หลังจากสำนักงานสถิติแห่งชาติจีน (NBS) รายงานในวันนี้ว่า กำไรของบริษัทขนาดใหญ่ในภาคอุตสาหกรรมปรับตัวเพิ่มขึ้นในเดือนมี.ค.
ตลาดหุ้นจีนดีดตัวขึ้น หลังจาก NBS รายงานว่า กำไรของบริษัทขนาดใหญ่ในภาคอุตสาหกรรมเดือนมี.ค. เพิ่มขึ้น 23.8% เทียบรายปี ซึ่งบ่งชี้ว่าเศรษฐกิจจีนยังคงมีเสถียรภาพ
ภาคอุตสาหกรรม ซึ่งคิดเป็นสัดส่วน 1 ใน 3 ของตัวเลขจีดีพีของจีนนั้น ได้แรงหนุนจากการที่รัฐบาลพยายามลดกำลังการผลิตส่วนเกิน และจากการฟื้นตัวของภาคอสังหาริมทรัพย์ ซึ่งช่วยให้กำไรในภาคอุตสาหกรรมเริ่มฟื้นตัวขึ้นตั้งแต่ปีที่แล้ว หลังจากที่ปรับตัวลดลงในปี 2558